Oxford English Dictionary
The Oxford English Dictionary (Latine "Lexicon Anglicum Oxoniense"; a principio A New English Dictionary on a Historical Basis i.e. "Lexicon Anglicum novum a basi historica") est lexicon historicum linguae Anglicae continuis editionibus ab anno 1884 divulgatum. Materies huius lexici collecta est ab anno fere 1857 a sodalibus Societatis Philologicae et postea a benevolis qui citationes editoribus mittebant. Editio prima anno 1928 completa est; anno 1989 editio secunda e prelis venit. Ab anno 1988 editio electronica divulgatur.